Manniva küla Tammenõlva maaüksuse detailplaneeringu avalik arutelu protokoll

Toimumise aeg: 11.01.2022 Teams veebikeskkonnas

Osalejad:

Jelizaveta Sibul

 Leho Kure

Ülle Kunnus

Andres Tõnisson

Anneli Sits

Tiit Maisa

Egle Alt

Piret Toonpere

Mihkel Nõmmela

Silva Kahu

Lauri Saapar

Vahur Rajaver

Ene Uusmaa

Planeerija ja planeerimisnõunik tutvustasid detailplaneeringu lahendust ning arutati, kuidas on arvestatud Keskkonnaameti poolt esitatud avalikul väljapanekul laekunud märkustega. Esitatud märkuste kohta on esitatud kirjalikud vastused ning korraldatud kohtumine Keskkonnaametiga. Keskkonnaameti esindaja kinnitas, et peale täienduste sisseviimist rohkem vastuväiteid detailplaneeringule ei ole.

Järgmisena saadetakse detailplaneering koos KSHga täiendavate kooskõlastuste määramiseks Rahandusministeeriumisse.

Kohapeal esitati täpsustavaid küsimusi detailplaneeringu lahendusele ning piirkonna üldise arengu perspektiividele. Planeerimisnõunik selgitas, et valla arengudokumendid näevad ette piirkonna arengut hajaasustuse printsiibil.

Nõupidamisel ei saanud tehnilistel tingimustel osaleda Meelis Krinpus, kes esitas oma seisukohad telefoni teel peale arutelu lõppu, need on järgnevad:

Tammenõlva kinnistule värava taga sissepääsu ootavad autod põhjustavad häiringut nii tulede, signaali, kui ka müraga. Detailplaneeringus tuleb näha ette sissepääsuvärav koos autode peatumisplatsiga Tammenõlva kinnistul seespool, eramajadest kaugemal. Märkus on arvestamiseks detailplaneeringu koostamisel.

Protokollis: Jelizaveta Sibul